30. 12. 95 De Europæiske Fællesskabers Tidende Nr. L 334/25 II (Retsakter hvis offentliggørelse ikke er obligatorisk) RÅDET RÅDETS AFGØRELSE af 22. december 1995 om indgåelse af resultaterne af forhandlingerne med visse tredjelande i henhold til artikel XXIV, stk. 6, i GATT og om andre dertil knyttede anliggender (Amerikas Forenede Stater og Canada) (95/591/EF) RÅDET FOR DEN EUROPÆISKE UNION HAR — under henvisning til traktaten om oprettelse af Det Eur- opæiske Fællesskab, særlig artikel 113 sammenholdt med artikel 228, stk. 2, første punktum, under henvisning til forslag fra Kommissionen, og ud fra følgende betragtninger: Fællesskabet har ført forhandlinger i henhold til artikel XXIV, stk. 6, i den almindelige overenskomst om told og udenrigshandel (GATT); disse forhandlinger har ført til aftaler med Amerikas Forenede Stater og Canada; det var desuden i begge parters interesse at løse visse verserende problemer med Canada på landbrugsområ- det; Amerikas Forenede Stater og Canada havde indledt pro- cedurer i Verdenshandelsorganisationen (WTO) mod Fæl- lesskabets importordning for korn og ris; Fællesskabet har haft drøftelser med disse lande med sigte på at løse de pågældende spørgsmål; resultatet af disse drøftelser er indeholdt i aftalerne med de pågældende lande; det er i Fællesskabets interesse at godkende disse aftaler TRUFFET FØLGENDE AFGØRELSE: Artikel 1 Følgende aftaler og brevvekslinger godkendes herved på Fællesskabets vegne: — Aftalen om afslutning af forhandlingerne mellem Det Europæiske Fællesskab og Amerikas Forenede Stater i henhold til artikel XXIV, stk. 6, i GATT 1994 (bilag D). Brevveksling mellem Det Europæiske Fællesskab og Amerikas Forenede Stater om bilæggelse af en tvist vedrørende korn og ris (bilag II). Brevveksling mellem Det Europæiske Fællesskab og Amerikas Forenede Stater om priser på ris (bilag III). Aftale om afslutning af forhandlingerne mellem Det Europæiske Fællesskab og Canada i henhold til arti- kel XXIV, stk. 6, i GATT 1994, og brevveksling herom (bilag IV). Teksterne til de i første stykke omhandlede retsakter er knyttet til denne afgørelse.